Man skulle næsten tro, at det var halloween - i stedet var det fastelavn, der fredag gav anledning til kuldegysninger blandt flere borgere. Forfærdede og utrygge blev de ved synet af en bevæbnet person med to sværd i rygsækken gå rundt i Kildeparken i Aalborg. Og det fik dem til at ringe 1-1-2. Flere patruljer og en indsatsleder blev sendt til parken, men det viste sig heldigvis, at der var tale om et fastelavnskostume. Sværdene var lavet af plastik. Efter aftale med personen blev sværdene smidt ud af politiet, så det ikke ville ende med, at endnu flere borgere ville blive utrygge. Det oplyser Nordjyllands Politi i sin døgnrapport.
Et fastelavnskostume fik fredag flere borgere til at forestille sig det værste tænkelige.